Ego Guido, dominus de Juilly, notum facio presentibus et futuris quod calumniabar tenementum Stephani, quondam prepositi Barri, quod habebat in finagio de Moris et de Villenesse; sed per ecclesiasticam censuram attestatum est quod idem Stephanus hoc tenementum dedit in eleemosynam domui de Moris sine ulla retentione, scilicet quidquam habebat in predicto finagio de Moris et de Villenesse, in pratis, in terris, et vineis, et censu, et omnibus aliis emolumentis. Ermengardis, uxor ejus, que hoc ipsum tenementum in dote habebat, ecclesiam de Moris investivit in vita sua. De dono Stephani testes sunt: Bartholomeus, sororius ejusdem Stephani; Theobaldus, quondam prepositus Barri. De dono Ermengardis testes sunt: Christophorus, presbiter de Lochis; Gaufridus, presbyter de Merri; Everardus, tunc prior de Moris; frater Gilbertus et frater David, monachi de Moris. Ego vero, quia contra justiciam ire nolebam, hanc eleemosynam laudavi, et quietam clamavi, et ubique garantiam jure portabo. Testes sunt: dominus Joannes de Possessa; Christophorus, presbyter de Lochis; et dominus Clarembaudus, frater meus; Bartholomeus, dominus de Ceris; Durannus de Chacenniaco. Hanc eleemosynam laudavit Petronilla, uxor mea, de cujus capite hoc tenementum movebat. Testes sunt: Christophorus, capellanus de Lochis; Galfridus, presbyter de Merri; Wiardus Jarrons; frater David et frater Galtherius, monachi de Moris. Hanc eleemosynam Galfridus Anglicus, serviens meus, laudavit et quietam clamavit domui de Moris. Testes: Christophorus, presbyter de Lochis; Galfridus presbyter de Merri; Wiardus Jarrons; dominus Joannes de Possessa. Actum anno Incarnationis MºCºXCºVIIº.